Borgerlig vigsel - Harstad kommune
05. mars kl. 14:57
Til alle beboere som er tilknyttet Sandtorg vannbehandlingsanlegg
​I perioden 8. mars til 23.mars 2018 vil Sandtorg vannbehandlingsanlegg være avstengt på grunn av ombygging/fornying.
Hjem/Informasjon/Borgerlig vigsel
Harstad kommune har overtatt vigselsrettighetene fra Trondenes tingrett fra og med 1. januar 2018.
Fra årsskiftet ble det ikke lenger mulig å gifte seg hos sorenskriveren i Harstad. Vigselsmyndigheten ble da overført fra tingrettene og Oslo byfogdembete til kommunene i hele landet. Dette som følge av en lovendring som tredte i kraft fra 1. januar 2018.
Dere kan bestille tid for vigsel ved å henvende dere til kommunens servicetorg eller ved å sende en mail til vigsel@harstad.kommune.no. Original prøvingsattest fra folkeregisteret må være innlevert/legges ved. Du kan be skattekontoret sende prøvingsattesten direkte til kommunen.
Dere kan tidligst gifte dere to uker etter at vi har mottatt prøvingsattesten. Vi bekrefter ikke tidspunkt før vi har mottatt original attest. Attesten må være gyldig på vigselstidspunktet.
Harstad kommune gjennomfører vigsler onsdager, torsdager og fredager. Ønske om andre dager kan fremmes, men da vil det være opp til ressurser og kapasitet om det lar seg gjennomføre.
I Harstad er det ordfører Marianne Bremnes, varaordfører Maria Serafia Fjellstad og rådmann Hugo Thode Hansen som kan gjennomføre vigsler.